***OBRAZLOŽENJE UZ***

***PRIJEDLOG IV. IZMJENA I DOPUNA***

***PRORAČUNA GRADA DELNICA ZA 2024. GODINU***

Proračun Grada Delnica za 2024. godinu i projekcija za 2025. i 2026. godinu donijeti su 21. prosinca 2023. godine kojim je utvrđena visina sredstava za financiranje rashoda i izdataka na razini Grada.

 Zakonom o proračunu (NN 144/21), predviđeno je da se tijekom proračunske godine može izvršiti novo uravnoteženje Proračuna putem izmjena i dopuna prema postupku za donošenje Proračuna.

 Potreba za uravnoteženjem Proračuna Grada Delnica za 2024. godinu ukazala se zbog promjena u strukturi prihoda i rashoda:

* Zbog aktivnosti vezanih za advent i novogodišnja događanja kao i nakon provedenih postupaka javne nabave i rezultata natječaja (povećanje ili smanjenje ovisno o projektu)
* Otvaranje novih aktivnosti unutar odjela
* Rezultata poslovanja (iz prethodnih godina )

**Prihodi i primici**

Prihodi poslovanja povećanje za 94.755 eura (prihodi od poreza povećani za 287.005 eura s obzirom na ostvarenje te smanjenje za pomoći za -192.250 eur s obzirom na kraj godine i ne otvaranje određenih natječaja)

**OBRAZLOŽENJE UZ PRIJEDLOG IV IZMJENA I DOPUNA PRORAČUNA GRADA DELNICA ZA 2024. GODINU**

**UPRAVNOG ODJELA ZA LOKALNU SAMOUPRAVU, DRUŠTVENE DJELATNOSTI I OPĆE POSLOVE**

**OSNOVNO I SREDNJOŠKOLSKO OBRAZOVANJE I STIPENDIRANJE UČENIKA I STUDENATA – uvećanje za 3.000,00 eura**

* OŠ I.G.Kovačića Delnice - Tekuće pomoći proračunskim korisnicima drugih proračuna – Produženi boravak – uvećanje zbog nedostatno planiranih sredstava (plaće za učiteljice)

**PROMICANJE KULTURE – uvećanje za 6.250,00 eura**

* Radio Gorski kotar – uvećanje zbog podmirenja PDV-a za projekt odašiljača koji u iznosu 100.000,00 eura financira PGŽ, a osnivači (JLS Gorskog kotara) financiraju troškove PDV-a

**RAZVOJ SPORTA I REKEACIJE – prenamjena unutar stavki SZ GD**

* Sportska zajednica Grada Delnica – stavka „Sufinanciranje prijava na natječaje drugih pravnih osoba“ se briše i sredstva se stavljaju na stavku „Redovan rad“, a utrošit će se za nagrade sportašima, izdavaštvo te popravak rataraka

**SOCIJALNA SKRB - uvećanje za 2.590,00 eura**

* Redovna djelatnost društveno humanitarnih udruga, GDCK Delnice – uvećava se za 2.590,00 eura za kupnju isušivača koji su bili planirani na poziciji Oprema Civilna zaštita, no Crveni križ će ostvariti dodatni popust za kupnju, koji Grad ne može.

**PROGRAM ZAŠTITE I SPAŠAVANJA - umanjenje za 2.590,00 eura**

* Oprema CIVILNA ZAŠTITA – umanjuje se za 2.590,00 eura za kupnju isušivača koji su bili planirani na poziciji Oprema Civilna zaštita, no Crveni križ će ostvariti dodatni popust za kupnju, koji Grad ne može.

**ODJEL GRADSKE UPRAVE ZA KOMUNALNI SUSTAV, IMOVINU, PROMET I ZAŠTITU OKOLIŠA**

* **PROGRAM 1507 Održavanje komunalne infrastrukture**
* **Aktivnost A150110** – **Novogodišnje ukrašavanje – povećanje u iznosu od 29.000,00 eura.** Dosadašnje izvršenje Aktivnosti iznosi 46.043,15 eura od čega se 12.079,97 eura odnosi na elektroinstalaterske radove na ukrašavanju ispostavljene od strane KTD Risnjak- Delnice d.o.o u siječnju 2024.g., uslugu demontaže ukrasa u iznosu od 23.959,11 eura, uslugu popravaka ukrasa u iznosu od 10.004,07 eura. Za novogodišnje ukrašavanje 2024/2025 potrebno je povećanje u iznosu 29.000,00 eura za montažu ukrasa navedenih na lokacijama i pripadajućim količinama kako je navedeno u tablici niže, te potrošni materijal za spajanje novih ukrasa u Selu Bake Mraz:

|  |
| --- |
| **TROŠKOVNIK - ELEKTROINSTALATERSKI RADOVI NA UKRAŠAVANJU 2024.-2025.** |
|
|
| NAPOMENA: u jediničnu cijenu uključena auto košara, rad radnika na montaži, sitni potrošni materijal (vezice, razne obujmice, šrafi), dežurstvo u trajanju Adventa 0-24 |
|
| **Red. br.** | **Naziv usluge** | **Jedinica mjere** | **Količina** | **Jedinična cijena bez PDV-a** | **Ukupno cijena bez PDV-a** |
|   | **DELNICE** |  |  |  |   |
| 1. | Montaža ukrasa na stupove javne rasvjete na Lujzinskoj cesti - na stupove javne rasvjete koji imaju izvučenu utičnicu | kom | 7 | 105,00 | 735,00 |
| 2. | Montaža ukrasa na stupove javne rasvjete na Supilovoj ulici od Gorančice do Setinga | kom | 17 | 90,00 | 1.530,00 |
| 3. | Montaža ukrasa koji ide iznad Supilove Ulice sa stupa Javne Rasvjete na kuću Autoshop Briški | kom | 1 | 290,00 | 290,00 |
| 4. | Montaža ukrasa koji ide s lipe na lipu (raskršće Tin - zgrada di je urar) ili sa lampe ispred HŠ na lipu ispred TIN-a | kom | 1 | 290,00 | 290,00 |
| 5. | Montaža ukrasa na kružnom toku - STARA AMBULANTA | kom | 1 | 90,00 | 90,00 |
| 6. | Montaža ukrasa - Željeznika stanica | kom | 3 | 90,00 | 270,00 |
|   | **BROD NA KUPI** |   |   |   |   |
| 7. | Montaža ukrasa na stupove javne rasvjete u Brodu na Kupi - **CENTAR** Broda na Kupi | kom | 3 | 90,00 | 270,00 |
| 8. | Montaža ukrasa Poklon negdje kod Kaštela | kom | 1 | 50,00 | 50,00 |
|   | **CRNI LUG** |   |   |   |   |
| 9. | Montaža ukrasa na stupove javne rasvjete u Crnom Lugu - **CENTAR** Crnog Luga | kom | 3 | 90,00 | 270,00 |
| 10. | Montaža ukrasa Poklon negdje kod interpretacijskog centra | kom | 1 | 50,00 | 50,00 |
|   | **TURKI**  |  |  |  |   |
| 11. | Montaža ukrasa na stupove javne rasvjete u Turkima - CENTAR Turki - stupovi javne rasvjete koji imaju utikače | kom | 2 | 90,00 | 180,00 |
| 12. | Montaža ukrasa Poklon negdje kod crkve | kom | 1 | 50,00 | 50,00 |
|   | **LUČICE** |  |  |  |   |
| 13. | Montaža ukrasa na stupove javne rasvjete u Lučicama - CENTAR Lučica - stupovi javne rasvjete koji imaju utikače | kom | 2 | 90,00 | 180,00 |
| 14. | Montaža ukrasa Poklon negdje kod crkve | kom | 1 | 50,00 | 50,00 |
|  | **TRG ŠUMARA I DRVARA I GORANČICA** |  |  |  |  |
| 15. | Montaža ukrasa na trgu Goranskih šumara i drvara (4 jelke na kubusima i 1 medvjed) - potrebno je sve navedno sa sajlama učvrstiti za Kubuse | komplet | 1 | 1.720,00 | 1.720,00 |
| 16. | Montaža ukrasa na površini kod Gorančice - ukrašavanje Jelke | komplet | 1 | 980,00 | 980,00 |
|  | **SELO BAKE MRAZ** |  |  |  |  |
| 17. | Montaža ukrasa - Kugla na travnjaku ispred Zgrade Grada | kom | 1 | 105,00 | 105,00 |
| 18. | Montaža ukrasa na zgradu grada, na Jasadu (jedna zvijezda Fi 2 m) | kom | 1 | 215,00 | 215,00 |
| 19. | Montaža i spajanje ukrasa - Orašari, ulaz u tržnicu | komplet | 1 | 165,00 | 165,00 |
| 20. | Montaža i spajanje ukrasa - Adventski vijenac | kom | 1 | 250,00 | 250,00 |
| 21. | Montaža i spajanje ukrasa - svjetleća stolica | kom | 1 | 165,00 | 165,00 |
| 22. | Montaža i spajanje ukrasa - Luk kod ugla Foto Delmas | kom | 1 | 610,00 | 610,00 |
| 23. | Montaža i spajanje ukrasa - "Drvo" | kom | 1 | 610,00 | 610,00 |
| 24. | Montaža i spajanje ukrasa - "Kugla" | kom | 1 | 90,00 | 90,00 |
| 25. | Montaža i spajanje ukrasa - "Svjetleći sobovi" | kom | 1 | 290,00 | 290,00 |
| 26. | Montaža i spajanje ukrasa - "Rudolf" | kom | 1 | 165,00 | 165,00 |
| 27. | Montaža i spajanje ukrasa - "Vila" | kom | 1 | 165,00 | 165,00 |
| 28. | Montaža i spajanje ukrasa - "Anđeo" | kom | 1 | 165,00 | 165,00 |
| 29. | Montaža i spajanje ukrasa - "ograda" Tržnica | kom | 1 | 105,00 | 105,00 |
| 30. | Montaža i spajanje ukrasa - Medina Kuća | kom | 1 | 350,00 | 350,00 |
|  | **PARK KRALJA TOMISLAVA** |  |  |  |  |
| 31. | Montaža i spajanje ukrasa na stabla u Parku kralja Tomislava - prolaz Stihl - **NOVO** Jedan ukras postavlja se poprečno na ulaz iz Supilove u prolaz Stihl, a preostalih osam postavljaju se po sredini u krošnje lipa. | kom | 9 | 90,00 | 810,00 |
| 32. | Montaža i spajanje ukrasa na sjenicu: na aluminijskim vodilicama nalaziti će se lanci s lampicama koje je potrebno učvrstiti na grede ispod krova sjenice navedeno je ukupne dužine 16,59 m, a ukupno je 4 kom lanaca | komplet | 1 | 210,00 | 210,00 |
| 33. | Montaža i spajanje ukrasa Poklon na plato kod sjenice u Parku kralja Tomislava, u "ŠUMU" | kom | 1 | 90,00 | 90,00 |
| 34. | Montaža i spajanje ukrasa Pingvin kod Ledene dvorane u Parku kralja Tomislava | kom | 1 | 250,00 | 250,00 |
| 35. | Montaža i spajanje Portala na glavnom ulazu u Park kralja Tomislava | kom  | 1 | 610,00 | 610,00 |
| 36. | Montaža i spajanje ukrasa na stabla u Parku kralja Tomislava - SOVA | kom | 3 | 110,00 | 330,00 |
| 37. | Montaža i spajanje ukrasa - Park Glavna staza | kom | 30 | 90,00 | 2.700,00 |
| 38. | Montaža i spajanje ukrasa Snješko - stepenice prema Lovačkom | kom | 1 | 250,00 | 250,00 |
| 39. | Montaža i spajanje ukrasa Jelka kod Sjenice | kom | 1 | 250,00 | 250,00 |
|   | **Potrošni materijal** |  |  |  |   |
| 40. | Potrošni materijal, popravci, dežurstva  | komplet | 1 | 7.245,00 | 7.245,00 |
|  |  |  |  |  |  |
| ***UKRASI*** |  |  |  |  |  |
|  |  |  |  |  |
| **UKUPNO (1.-26.) BEZ PDV-a:** | **23.200,00 €** |
| **PDV 25%:** | **5.800,00€** |
| **UKUPNO SA PDV-om:** | **29.000,00 €** |

* **PROGRAM 1604 Kapitalna ulaganja grada**
* **Kapitalni projekt K160495 –**  **Nabava dj. igrala i urbane opreme – povećanje u iznosu od 4.000,00 eura,** koje se obzirom na izvršenje od 16.097,11 eura odnosi na donaciju 6 klupa za šetnicu na Japlenškom u iznosu od 2.172,00 eura s PDV-om sredstvima pok. Janet Majnarich te nabavu duple kabine za presvlačenje za plažu Pritiske u iznosu od 3.542,50 eura.
* **Kapitalni projekt K160544** – **Interreg** –**umanjenje 300.000,00,** jer tijekom 2024. očekivani natječaj neće biti raspisan.
* **PROGRAM 1910 Zaštita okoliša**
* **Projekt T190517- Javna usluga odvoza kom. otpada – dodaje se iznos od 4.500,00 eura-** odnosi se na pružanje usluge odvoza komunalnog otpada iz dislociranih naselja s malim brojem stanovnika (Požar, Podgora, Kalić, Velika Lešnica, Radočaj, Razloge, Razloški Okrug, Biljevina i Krašićevica). Zbog specifičnih uvjeta, usluga se provodi putem kontejnera zapremnine 5 m³. S obzirom na to da se korisnicima naplaćuje samo obvezna minimalna cijena usluge, usluga je ekonomski neisplativa za pružatelja, budući da visoki troškovi deponiranja otpada na CGO Marišćina ostaju na njegov teret. Prema članku 65. Zakona o gospodarenju otpadom, takva se usluga može financirati iz proračunskih sredstava jedinice lokalne samouprave (JLS).
* **Projekt T190518** – **Laboratorijsko mjerenje kvalitete zraka** – **dodaje se** **iznos od 10.000,00 eura** Tijekom 2024. godine provodi se postupak jednostavne nabave za odabir ovlaštenog laboratorija za kontrolu kvalitete zraka, s naglaskom na praćenje koncentracija lebdećih čestica veličine PM10 i PM2,5 u gradu Delnicama. Projekt predviđa četiri mjerenja godišnje, svako u intervalu od dva tjedna, pri čemu je planirano da se prvo mjerenje izvrši već tijekom 2024. godine, dok će preostala tri mjerenja biti provedena u 2025. godini.
* **PROGRAM 1105 Razvoj turizma**
* **Aktivnost A110106 - Advent – povećanje u iznosu od 61.500,00 eura**
* Delnička adventska bajka odvija se u organizacijski najzahtjevnijem dijelu godine kada je gotovo nemoguće znati kakvo vrijeme očekuje organizatore i posjetitelje. Unatoč tome organizaciji događanja se pristupilo kako bi se kroz prosinac istaknule zimske ljepote grada, njegove prirodne i kulturne znamenitosti kroz bogat program, božićne dekoracije i blagdansko raspoloženje, čvrsto vjerujući kako je naš zimski ambijent poseban i kako će upravo zbog planinskog karaktera grada priča zaživjeti.
* Prije no što se počelo s organizacijom adventskih događanja, Delnice, konkretnije sam centar, odavale su mnogo drugačiji dojam od dojma kakav ostavljaju danas, a osobito tijekom adventskih vikenda. Sjetimo se u usporedbi kada razmišljamo o gradu prije Delničke adventske bajke i o dojmu koji ostavlja danas tijekom Delničke adventske bajke, kada sve vrvi djecom, broji stotine posjetitelja, kada su centar grada i park puni, na klizalište je teško i ući, a na ulicama se osjeti miris kuhanog vina i fritula.
* Razmislimo i o mnoštvu novinskih članaka, brojnim televizijskim i radijskim prilozima na svim nacionalnim i regionalnim medijima koji su našu adventsku priču prenosili pomažući nam u njenom rastu. Vjerujemo da takav pozitivni medijski tretman ne bismo kao Grad mogli kupiti jednostavno iz razloga što su sekunde i minute radijskog ili televizijskog programa preskupe, a Delnička adventska bajka donijela ih je sama. Koji je značaj tih sekundi, minuta ili novinskih redaka i je li on uistinu velik? Mi vjerujemo da je.
* Službeni podaci (podaci dobiveni iz TZ Gorski kotar) nam govore kako smo kao grad u 2016. godini ostvarili  ukupno 20363 noćenja. Službeni podaci također govore kako od tada do danas broj noćenja neprestano raste, a važno je reći i kako raste znatnije u odnosu na naše okruženje. Konkretno, Delnice danas ostvaruju gotovo 60% veći turistički promet tj. 2023. godine ostvarili smo 32399. Prema „Tomas istraživanju - stavovi i potrošnja turista u Hrvatskoj 2022/2023“ prosječna dnevna potrošnja po osobi i noćenju u kontinentalnoj Hrvatskoj iznosi 136 eura. Pomnožimo li razliku u noćenjima između 2016. godine i 2023. godine s prosječnom potrošnjom po gostu i noćenju (12036 x 136 eura) dolazimo do činjenice da se u našem gradu, na našem području dogodio porast potrošnje u iznosu od gotovo 1.650.000,00 eura. To je između ostalog vrijednost i Delničke adventske bajke, pozitivnog medijskog prostora koji nam "kupuje svakog adventskog vikenda" i promocije čiji efekti nisu kratkoročni, već se osjećaju kroz cijelu godinu i reflektiraju se pojačanim turističkim prometom. Delničku adventsku bajku od njezina početka posjetilo je više od 100.000 posjetitelja koji su imali utjecaj na porast prihoda Grada (porez na potrošnju), GSC d.o.o. (prihodi od korištenja sportskih objekata) kao i na prihode ugostitelja i iznajmljivača. Vrlo je teško i često nezahvalno nastojati biti točan u ovakvim analizama, i naravno da su ovdje moguća odstupanja, ali je zaista neupitno da su brojne aktivnosti na području Grada utjecale na rast turističkog prometa, a rast turističkog prometa na povećanu potrošnju, povećana potrošnja potom na kvalitetniji standard naših stanovnika, prije svega onih koji se bave ugostiteljskom djelatnošću. Delnička adventska bajka veliki je dio te priče. Organizirana u najzahtjevnijem dijelu godine, priča priču o zimskoj ljepoti blagdana u glavnom gradu Gorskog kotara, pritom nam darujući tisuće posjetitelja i promociju čije efekte osjećamo cijelu godinu. I dok većina stanovništva ne zna i ne mora znati zahtjevnost organizacije jednog takvog događanja, ni efekte koje neupitno donosi, važno je da to znaju odgovorne osobe i ustraju u radu na poboljšanju Bajke i rastu njene kvalitete. Svaki mališan koji sa svojim roditeljima posjeti naš grad tijekom Bajke stvara posebnu uspomenu i posebnu povezanost s Delnicama te vezu koja će ga u godinama koje dolaze pretvoriti u našeg stalnog gosta.

|  |  |  |  |
| --- | --- | --- | --- |
| Red. Br. | Vrsta troška | Iznos  |   |
| 1. | Izvođači  | 13.500,00 | Dan otvaranja te svake subote i nedjelje od 29.11.2024. do 5.1.2025. (6 vikenda) nastupit će će izvođači (solo ili skupina) pretežito s područja Gorskog kotara (oko 15 bandova). Sukladno zahtjevima HŽ-a potrebno je osigurati zabavni program za oba dnevna vlaka (u 11,00 i u 14,00 sati). |
| 2. | Zamp  | 1.200,00 | Za svakog izvođača potrebno je ZAMP-u platiti autorska prava |
| 3. | Razglas i rasvjeta  | 10.000,00 | Za dio programa koji se u 2024. godini, izuzev razglas za sve izvođače koji se ispostavlja po završetku manifestacije |
| 4. | Medo Štedo  | 250,00 | Honorar za osobe -maskota |
| 5. | Voditelj programa  | 550,00 | Honorar za voditelja programa |
| 6. | Promidžba - radija i influenceri | 6.200,00 | Promidžba na radio Istri, Sljeme, Rijeka i Gorski kotar  |
| 7. | Prijevoz konja De-CL, CL-DE | 1.800,00 | Prijevoz konja Miška iz štale u Crnom Lugu  |
| 8. | Izrada vizuala za Internet marketing, fotografiranje, digitalna pozivnica, promo materijali , City light print, dizajn i priprema, | 700,00 | Plakati, promo materijali, vizuali za društvene mreže |
| 9. | Najam štale za konja Miška u zimskom razdoblju  | 1.200,00 | Troškovi najma štale  |
| 10. | KTD Risnjak radnici (dežurstva, priprema i raspremanje Sela)  | 25.000,00 |   |
| 11. | Korištenje Radničkog za posjet Tin expressa  | 2.000,00 | Djeca koja dolaze vlakom iz Rijeke preko tjedna nakon obilaska u Radničkom domu se dalje druže i zabavljaju  |
| 12. | Korištenje Radničkog za izložbe vlakova  | 2.600,00 | Iznos korištenja Radničkog doma tijekom izložbe koji se naplaćuje Gradu  |
| 13. | Izložba vlakova (noćenje, hrana, prijevoz)  | 3.000,00 | reprezentacija, noćenje, prijevoz za osobe koje pripremaju i predstavljaju izložbu |
| 14. | Konj i poni | 360,00 | ova stavka potrebna je radi popunjavanja sadrzaja te se navedeno odnosi na mogućnost jahanja konja i ponija  |
| 15. | Postavljanje i razvlačenje struje u kućicama i pozornice te spajanje istih na struju | 4.040,00 | ova stavka potrebna je radi ugostiteljske ponude te održavanja koncerata |
| 16. | SVEUKUPNO  | **72.400,00** |  |

* Na navedenoj poziciji preostao je iznos od 10.971,48 eura, dok je za organizaciju ovogodišnjeg Adventa naveden kao iznos za rebalans od 61.500,00 eura.
* **Aktivnost A10109** – **Ostale aktivnosti u turizmu – smanjenje u iznosu od 20.000,00 u** Dosadašnje izvršenje te planirane aktivnosti vezane uz turizam do kraja tekuće godine odnosi se na sve manifestacije planirane tijekom ove godine. Aktivnost se umanjuje za 20.000,00 eura te će se ova ušteda prebaciti na Advenat.